pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ แถลงข่าวร่วมประธานาธิบดีเยอรมนี เปิดศักราชใหม่สู่เป้าหมายการเป็นหุ้นส่วนเชิงยุทธศาสตร์ (Strategic Partnership) ระหว่างกัน ก่อนเยือนเยอรมนีอย่างเป็นทางการ เดือนมีนาคม นี้
วันพฤหัสบดีที่ 25 มกราคม 2567
นายกฯ แถลงข่าวร่วมประธานาธิบดีเยอรมนี เปิดศักราชใหม่สู่เป้าหมายการเป็นหุ้นส่วนเชิงยุทธศาสตร์ (Strategic Partnership) ระหว่างกัน ก่อนเยือนเยอรมนีอย่างเป็นทางการ เดือนมีนาคม นี้
.....
นายกฯ แถลงข่าวร่วมประธานาธิบดีเยอรมนี เปิดศักราชใหม่สู่เป้าหมายการเป็นหุ้นส่วนเชิงยุทธศาสตร์ (Strategic Partnership) ระหว่างกัน ก่อนเยือนเยอรมนีอย่างเป็นทางการ เดือนมีนาคม นี้
.
วันนี้ (25 ม.ค. 2567) นายกรัฐมนตรีร่วมกับประธานาธิบดีเยอรมนีแถลงข่าว ณ ทําเนียบรัฐบาล สรุปสาระสําคัญ ดังนี้
.
- ความสัมพันธ์ทั่วไป : การเยือนไทยอย่างเป็นทางการครั้งนี้เป็นครั้งแรกของประธานาธิบดีเยอรมนีในรอบ 22 ปี ทั้งนี้ จากการหารือช่วงเช้า ทั้งสองประเทศเห็นพ้องที่จะกําหนดเป้าหมายในการยกระดับความสัมพันธ์สู่การเป็นหุ้นส่วนเชิงยุทธศาสตร์
- ด้านความยั่งยืน : เยอรมนีพร้อมสนับสนุนเทคโนโลยีการผลิตพลังงานทดแทน เพื่อเพิ่มสัดส่วนการใช้พลังงานหมุนเวียนในการผลิตไฟฟ้าเป็น 50% ภายในปี ค.ศ. 2040 และขยายการลงทุนในอุตสาหกรรม EV เพื่อให้ไทยก้าวขึ้นเป็นศูนย์กลางผลิตยานยนต์ไฟฟ้าในระดับภูมิภาค รวมทั้งยินดีส่งเสริมการทําเกษตรแบบยั่งยืนในไทย ตลอดจนให้การแก้ไขปัญหาฝุ่น PM 2.5
- ด้านการท่องเที่ยว : นายกฯ ขอรับการสนับสนุนสําหรับการเจรจากับสหภาพยุโรปเพื่อให้บรรลุขอยกเว้นตรวจลงตรา สําหรับการเดินทางเข้าเขตเชงเกนให้แก่ผู้ถือหนังสือเดินทางธรรมดาไทย
.
ทั้งนี้ การเยือนไทยครั้งนี้ ประธานาธิบดีเยอรมนีได้นําคณะภาคเอกชนร่วมเดินทางมาด้วย โดยภาคเอกชนแสดงความสนใจในด้านงานสินค้านานาชาติ การรีไซเคิลและการผลิตเม็ดพลาสติกจากขยะ ซึ่งไทยพร้อมพิจารณาสนับสนุนการลงทุนจากเยอรมนีต่อไป
.
อ่านข่าวเพิ่มเติม คลิก: https://www.thaigov.go.th/news/contents/details/77939
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ชวนผู้ประกันตน ม.33 และ 39 ใช้สิทธิตรวจสุขภาพฟรี 14 รายการ
วันพฤหัสบดีที่ 25 มกราคม 2567
25/01/2567
ชวนผู้ประกันตน ม.33 และ 39 ใช้สิทธิตรวจสุขภาพฟรี 14 รายการ
วัน
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนผู้ประกันตน มาตรา 33 และ 39
ใช้สิทธิตรวจสุขภาพพื้นฐานและตรวจคัดกรองเพื่อป้องกันโรค 14 รายการ ได้แก่ ตรวจคัดกรองการได้ยิน
ตรวจเต้านม ตรวจคัดกรองความผิดปกติของดวงตา ตรวจความสมบูรณ์ของเม็ดเลือด ตรวจปัสสาวะ
ตรวจการทํางานของไต ตรวจไขมันในเลือด ตรวจเชื้อไวรัสตับอักเสบ ตรวจมะเร็งปากมดลูก ตรวจ HPV DNA
Test ชนิด 2 สายพันธุ์และ 14 สายพันธุ์ ตรวจคัดกรองมะเร็งลําไส้ใหญ่และสําไส้ตรง และเอกซเรย์ปอด
ที่สถานพยาบาลที่เข้าร่วมโครงการตรวจสุขภาพกับสํานักงานประกันสังคม โดยไม่เสียค่าใช้จ่าย นอกจากนี้
ยังมีรถทันตกรรมเคลื่อนที่ออกให้บริการยังสถานประกอบการต่าง ๆ ฟรี ในวงเงิน 900 บาท/ปี ถึงวันที่ 31
มี.ค.2567 สอบถามเพิ่มเติมโทร. สายด่วนประกันสังคม 1556
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ก.ส. แจ้งปิดปรับปรุงระบบธุรกรรมชั่วคราว 4 ชั่วโมง ในวันที่ 27 ม.ค. 67 เวลา 01.00 น. ถึง 05.00 น.
วันพฤหัสบดีที่ 25 มกราคม 2567
25/01/2567
ธ.ก.ส. แจ้งปิดปรับปรุงระบบธุรกรรมชั่วคราว 4 ชั่วโมง ในวันที่ 27 ม.ค. 67 เวลา 01.00 น. ถึง 05.00 น.
ธ.ก.ส. แจ้งหยุดบริการธุรกรรมบนแอปพลิเคชัน BAAC Mobile ชั่วคราว ในวันที่ 27 มกราคม 2567 ตั้งแต่เวลา 01.00 น. จนถึงเวลา 05.00 น. รวม 4 ชั่วโมง เพื่อปรับปรุงและเพิ่มประสิทธิภาพระบบการให้บริการ Mobile Banking
ธนาคารเพื่อการเกษตรและสหกรณ์การเกษตร (ธ.ก.ส.) แจ้งหยุดบริการธุรกรรมบนแอปพลิเคชัน BAAC Mobile ชั่วคราว ในวันที่ 27 มกราคม 2567 ตั้งแต่เวลา 01.00 น. จนถึงเวลา 05.00 น. รวม 4 ชั่วโมง เพื่อปรับปรุงและเพิ่มประสิทธิภาพระบบการให้บริการ Mobile Banking โดยลูกค้าจะไม่สามารถทําธุรกรรม ได้แก่ การถอน การโอน การเติมเงิน-จ่ายบิล และการฝากสลาก ได้ในช่วงเวลาดังกล่าว ธ.ก.ส. ขอขอบพระคุณลูกค้าผู้ใช้บริการทุกท่าน และขออภัยในความไม่สะดวกมา ณ ที่นี้
รัฐบาลไทย-ข่าวทำเนียบรัฐบาล-นายกฯ ย้ำ! การพัฒนาโครงการ Landbridge จะส่งผลดีต่อประเทศไทย “ในเรื่องของโอกาส” และเกิดประโยชน์กับคนไทยทุกคน
วันพฤหัสบดีที่ 25 มกราคม 2567
นายกฯ ย้ํา! การพัฒนาโครงการ Landbridge จะส่งผลดีต่อประเทศไทย “ในเรื่องของโอกาส” และเกิดประโยชน์กับคนไทยทุกคน
.....
นายกฯ ย้ํา! การพัฒนาโครงการ Landbridge จะส่งผลดีต่อประเทศไทย “ในเรื่องของโอกาส” และเกิดประโยชน์กับคนไทยทุกคน
.
นายกรัฐมนตรี ได้ย้ําว่าการพัฒนาโครงสร้างพื้นฐานขนาดใหญ่ของประเทศอย่างโครงการ Landbridge นั้น จะส่งผลดีต่อประเทศไทยอย่างมาก “ในเรื่องของโอกาส” เหมือนเมื่อคราวที่ตัดสินใจสร้างสนามบินสุวรรณภูมิ เพื่อรองรับผู้โดยสารที่เพิ่มขึ้นจากสนามบินดอนเมือง และการตัดสินใจดังกล่าว ก็ได้ส่งผลดีต่อประเทศไทยอย่างมากจนถึงปัจจุบัน
.
ทั้งนี้ รัฐบาลพร้อมรับฟังความคิดเห็นของประชาชนทั้งที่เห็นด้วยและไม่เห็นด้วย รวมทั้งความคิดเห็นจากนักลงทุน นอกจากนี้ ยังคํานึงถึงผลกระทบต่อสิ่งแวดล้อมและชนพื้นเมือง การดําเนินการต่าง ๆ จะต้องผ่านกระบวนการศึกษาอย่างเป็นธรรม เพื่อผลประโยชน์ที่จะเกิดกับคนไทยทุกคน
.
อ่านเพิ่มเติม คลิกhttps://www.thaigov.go.th/news/contents/details/77902
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ศุภมาส” เยี่ยมชมโครงการยกระดับการผลิตสินค้าอัตลักษณ์และเหมาะสมกับศักยภาพจังหวัดระนอง “กลุ่มเซรามิกบ้านหาดส้มแป้น”
วันพฤหัสบดีที่ 25 มกราคม 2567
“ศุภมาส” เยี่ยมชมโครงการยกระดับการผลิตสินค้าอัตลักษณ์และเหมาะสมกับศักยภาพจังหวัดระนอง “กลุ่มเซรามิกบ้านหาดส้มแป้น”
“ศุภมาส” เยี่ยมชมโครงการยกระดับการผลิตสินค้าอัตลักษณ์และเหมาะสมกับศักยภาพจังหวัดระนอง “กลุ่มเซรามิกบ้านหาดส้มแป้น”
เมื่อวันที่ 22 ม.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย พญ.เพชรดาว โต๊ะมีนา ที่ปรึกษา รมว.อว. น.ส.สุชาดา แทนทรัพย์ เลขานุการ รมว.อว. และคณะผู้บริหาร อว. ลงพื้นที่หาดส้มแป้น อ.เมือง จ.ระนอง เพื่อเยี่ยมชมโครงการยกระดับการผลิตสินค้าอัตลักษณ์และเหมาะสมกับศักยภาพจังหวัดระนอง กลุ่มเซรามิกบ้านหาดส้มแป้น
ทั้งนี้ โครงการดังกล่าวได้รับการสนับสนุนงบประมาณจากหน่วยงานในท้องถิ่น องค์การบริหารส่วนจังหวัดเกษตรจังหวัดและพัฒนาชุมชน จังหวัดระนอง และประสานงานขอรับการสนับสนุนเทคโนโลยีผ่านทางสํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมกับกรมวิทยาศาสตร์บริการได้เข้าไปฝึกอบรมถ่ายทอดเทคโนโลยีกระบวนการผลิตเซรามิกให้กับสมาชิกของกลุ่ม เพื่อให้มีพื้นฐานด้านการผลิตเซรามิกและพัฒนากระบวนการผลิตอย่างต่อเนื่อง ให้สามารถผลิตผลิตภัณฑ์ที่มีคุณภาพ ลดการสูญเสียในกระบวนการผลิตให้เหลือน้อยที่สุด
ปัจจุบันกลุ่มเซรามิก บ้านหาดส้มแป้นสามารถผลิตสินค้าได้หลากหลายชนิดที่มีรูปแบบและลวดลายเป็นเอกลักษณ์ของจังหวัด เช่น ชุดถ้วยชา ถ้วยกาแฟของประดับตกแต่งและของที่ระลึกจําหน่าย ณ ที่ทําการกลุ่มและสถานที่ที่เป็นแหล่งท่องเที่ยวของจังหวัด รวมทั้งมีการนําผลิตภัณฑ์ไปเปิดร้านจําหน่ายนอกสถานที่ มีการสาธิต ให้กับผู้สนใจในงานเทศกาลประจําจังหวัด และงานแสดงสินค้า OTOP City นอกจากนี้ หาดส้มแป้นยังมีอุตสาหกรรมในระดับชุมชนที่แทบจะไม่มีให้พบเห็นในประเทศไทย คือ การร่อนแร่ของชาวบ้าน และนําแร่ไปขายยังจุดรับซื้อชุมชนหาดส้มแป้น ซึ่งสามารถถ่ายทอดวิถีชีวิตผ่านการแสดงพื้นบ้านระบําร่อนแร่
รัฐบาลไทย-ข่าวทำเนียบรัฐบาล-นายกฯ พร้อมต้อนรับประธานาธิบดีเยอรมนี และภริยา ณ ทำเนียบรัฐบาล
วันพุธที่ 24 มกราคม 2567
นายกฯ พร้อมต้อนรับประธานาธิบดีเยอรมนี และภริยา ณ ทําเนียบรัฐบาล
......
นายกฯ พร้อมต้อนรับประธานาธิบดีเยอรมนี และภริยา ณ ทําเนียบรัฐบาล
.
นายกรัฐมนตรี พร้อมต้อนรับ ดร. ฟรังค์-วัลเทอร์ ชไตน์ไมเออร์ ประธานาธิบดีแห่งสหพันธ์สาธารณรัฐเยอรมนี และภริยา ในโอกาสเดินทางเยือนประเทศไทยอย่างเป็นทางการ ในฐานะแขกของรัฐบาล (Official Visit) ณ ทําเนียบรัฐบาล ในวันพฤหัสบดีที่ 25 มกราคม 2567
.
การเดินทางเยือนไทยของประธานาธิบดีแห่งสหพันธ์สาธารณรัฐเยอรมนีครั้งนี้ จะเป็นโอกาสสําคัญที่ไทยจะผลักดันความสัมพันธ์รอบด้านสู่การเป็นหุ้นส่วนยุทธศาสตร์ เพิ่มการค้าการลงทุนระหว่างกัน และความร่วมมือในประเด็นที่เป็นความท้าทาย รวมทั้งการยกระดับหนังสือเดินทางไทยยกเว้นการตรวจลงตราเพื่อเดินทางเข้าเขตเชงเกน
.
อ่านเพิ่มเติม คลิก https://www.thaigov.go.th/news/contents/details/77901
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อว. ยกระดับมาตรฐานภาษาอังกฤษระดับอุดมศึกษา สร้างความพร้อมด้านวิชาการ-วิชาชีพ-การสื่อสาร
วันพฤหัสบดีที่ 25 มกราคม 2567
อว. ยกระดับมาตรฐานภาษาอังกฤษระดับอุดมศึกษา สร้างความพร้อมด้านวิชาการ-วิชาชีพ-การสื่อสาร
.....
อว. ยกระดับมาตรฐานภาษาอังกฤษระดับอุดมศึกษา สร้างความพร้อมด้านวิชาการ-วิชาชีพ-การสื่อสาร
.
กระทรวงการอุดมศึกษา วิทยาศาสตร์ วิจัยและนวัตกรรม (อว.) ออกประกาศ เรื่อง “นโยบายการยกระดับมาตรฐานภาษาอังกฤษในสถาบันอุดมศึกษา พ.ศ. 2567” เพื่อยกระดับทักษะภาษาอังกฤษของผู้จบการศึกษาฯ
.
โดยกําหนดให้นักศึกษาทุกคน สอบวัดความรู้และทักษะภาษาอังกฤษ ก่อนสําเร็จการศึกษา ตามแบบทดสอบของสถาบันอุดมศึกษาพัฒนาขึ้น หรือตามมาตรฐานสากลอื่น ๆ โดยเทียบเคียงผลกับมาตรฐานสากลของสหภาพยุโรป (Common European Framework of Reference for Languages: CEFR) ที่ใช้วัดระดับความทักษะทางภาษาในด้าน “การอ่าน การเขียน การฟัง และการพูด”
.
สําหรับผลสัมฤทธิ์ด้านทักษะภาษาอังกฤษ เทียบเคียงผลกับเกณฑ์ CEFR ของแต่ละบุคคล มีดังนี้
1. ระดับอนุปริญญา ในระดับเกณฑ์ตั้งแต่ B1 ขึ้นไป
2. ระดับปริญญาตรี ในระดับเกณฑ์ตั้งแต่ B2 ขึ้นไป
3. ระดับบัณฑิตศึกษา ในระดับเกณฑ์ตั้งแต่ C1 ขึ้นไป
.
ทั้งนี้ การพัฒนาทักษะภาษาอังกฤษในระดับอุดมศึกษาให้ได้ตามมาตรฐานสากลนั้น จะทําให้ “นักศึกษาไทย” กลายเป็นทรัพยากรบุคคลที่มีความสามารถเป็นที่ต้องการตัวของตลาดแรงงาน สอดคล้องกับนโยบายของประเทศด้านการท่องเที่ยว การค้า การลงทุน ภาคการศึกษาวิจัยต่าง ๆ
.
อ่านเพิ่มเติม คลิก: https://www.thaigov.go.th/news/contents/details/77924
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“คารม” เผย รฟท. เปิดจองตั๋วรถไฟญี่ปุ่น 4 เส้นทาง 200 ที่นั่ง ต้อนรับเดือนแห่งความรัก เริ่มจองได้แล้ว
วันพฤหัสบดีที่ 25 มกราคม 2567
25/01/2567
“คารม” เผย รฟท. เปิดจองตั๋วรถไฟญี่ปุ่น 4 เส้นทาง 200 ที่นั่ง ต้อนรับเดือนแห่งความรัก เริ่มจองได้แล้ว
“คารม” เผย รฟท. เปิดจองตั๋วรถไฟญี่ปุ่น 4 เส้นทาง 200 ที่นั่ง ต้อนรับเดือนแห่งความรัก เริ่มจองได้แล้ว
วันนี้ (25 ม.ค.67) นายคารม พรพลกลาง รองโฆษกประจําสํานักนายกรัฐมนตรี เปิดเผยว่า ในช่วงเดือนกุมภาพันธ์ เดือนแห่งความรัก รัฐบาล โดยการรถไฟแห่งประเทศไทย กระทรวงคมนาคม เปิดโปรแกรมท่องเที่ยวรถไฟ KIHA 183 ประจําเดือนแห่งความรัก กุมภาพันธ์ 2567 ภายใต้คอนเซ็ปต์ Season of love โดยนํานักท่องเที่ยวเดินทางไปด้วยขบวนรถแห่งความรัก ท่ามกลางบรรยากาศสองข้างทางที่อบอวลไปด้วยกลิ่นไอความอบอุ่น ในวันหยุดสุดสัปดาห์ 4 เส้นทาง 4 สไตล์ เอาใจสายเที่ยว สายแชะ สายฟิน ให้เลือกอย่างลงตัว ไม่ว่าจะเป็นแบบไปเช้าเย็นกลับ หรือแบบพักค้างคืน
นายคารมกล่าวว่า เริ่มสํารองที่นั่งได้แล้ว ตั้งแต่วันนี้ที่สถานีรถไฟทั่วประเทศ หรือช่องทางการจําหน่ายตั๋วระบบออนไลน์ D-Ticket จํากัด 200 ที่นั่งต่อทริปเท่านั้น โดยราคาดังกล่าวรวมค่ารถบัสปรับอากาศ พร้อมอาหารแบบจัดเต็มแล้ว ซึ่งมีรายละเอียดเส้นทางต่าง ๆ ให้เลือกดังต่อไปนี้
- วันที่ 3 และ 4 กุมภาพันธ์ 2567 (One day Trip) โปรแกรมนั่ง KIHA 183 “เรอทัก รักเธอที่แปดริ้ว พลิ้วตามสายน้ํา” ราคาท่านละ 1,499 บาท
- วันที่ 10-11 กุมภาพันธ์ 2567 (เที่ยว 2 วัน 1 คืน) โปรแกรมนั่ง KIHA 183 ชมดนตรีในสวนแห่งความรัก ที่กาญจนบุรี ราคาท่านละ 3,999 บาท
- วันที่ 17 และ 18 กุมภาพันธ์ 2567 (One day Trip) โปรแกรมนั่ง KIHA 183 “ชวนแต่งไทยไปเที่ยวเมืองรอง เที่ยวล่องเมืองลิง เที่ยววัง งานแผ่นดินสมเด็จพระนารายณ์มหาราช” ราคาท่านละ 1,499 บาท
- วันที่ 24 และ 25 กุมภาพันธ์ 2567 (One day Trip) โปรแกรมนั่งรถ KIHA 183 “รื่นรมย์ชมพระราชนิเวศน์มฤคทายวัน ที่เพชรบุรี” ราคาท่านละ 1,499 บาท
สอบถามข้อมูลเพิ่มเติมได้ที่การรถไฟแห่งประเทศไทย กระทรวงคมนาคม สามารถติดตามได้ที่เว็บไซต์ www.railway.co.th หรือ Call Center 1690
รัฐบาลไทย-ข่าวทำเนียบรัฐบาล-บขส. เอาใจนักเดินทางสายบุญ เปิดสำรองที่นั่งเดินทางไปกราบนมัสการรอยพระพุทธบาท เขาคิชฌกูฎ ในราคา 499 บาท/ที่นั่ง เริ่มเดินทางเที่ยวแรก 16 กุมภาพันธ์นี้
วันพฤหัสบดีที่ 25 มกราคม 2567
บขส. เอาใจนักเดินทางสายบุญ เปิดสํารองที่นั่งเดินทางไปกราบนมัสการรอยพระพุทธบาท เขาคิชฌกูฎ ในราคา 499 บาท/ที่นั่ง เริ่มเดินทางเที่ยวแรก 16 กุมภาพันธ์นี้
...
นางสาวระพิพรรณ วรรณพินทุ รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า บขส. ได้จัดโครงการ “บขส.ตามรอยพระพุทธบาท เขาคิชฌกูฎ” ต่อเนื่องมาเป็นปีที่ 7 เพื่ออํานวยความสะดวกให้กับประชาชนที่จะเดินทางไปร่วมงานประเพณีนมัสการรอยพระพุทธบาทเขาคิชฌกูฏ (พระบาทพลวง) จันทบุรี ประจําปี 2567 ในระหว่างวันที่ 10 กุมภาพันธ์ 2567 ถึง วันที่ 9 เมษายน 2567
โดย บขส. ได้จัดรถโดยสาร เส้นทางกรุงเทพฯ – จันทบุรี (เขาคิชฌกูฎ) ให้บริการวันละ 1 เที่ยว (แบบ 1 Day Trip) ในวันที่ 16, 23 กุมภาพันธ์ 2567 และวันที่ 1, 8, 15, 22 , 29 มีนาคม 2567 รถออกจากสถานีขนส่งผู้โดยสารกรุงเทพ (จตุจักร) เวลา 20.00 น. อัตราค่าโดยสาร 499 บาท/ที่นั่ง (ไม่รวมค่าขึ้นเขาฯ)
สํารองที่นั่งได้ล่วงหน้าตั้งแต่วันนี้เป็นต้นไป ที่ งานการตลาดและลูกค้าสัมพันธ์ กองสื่อสารองค์กรและการตลาด บริษัท ขนส่ง จํากัด โทรศัพท์ 02-537-8737, 061-875-8520 หรือสอบถามข้อมูลเพิ่มเติมได้ที่ บขส. Call Center 1490
รัฐบาลไทย-ข่าวทำเนียบรัฐบาล-กสร. ย้ำนายจ้างต้องคุมเข้มการใช้สารเคมีอันตรายในโรงงาน หากพบไม่ปฏิบัติตามกฎหมายความปลอดภัยฯ อาจมีโทษหนัก
วันพฤหัสบดีที่ 25 มกราคม 2567
25/01/2567
กสร. ย้ํานายจ้างต้องคุมเข้มการใช้สารเคมีอันตรายในโรงงาน หากพบไม่ปฏิบัติตามกฎหมายความปลอดภัยฯ อาจมีโทษหนัก
กสร. ย้ํานายจ้างต้องคุมเข้มการใช้สารเคมีอันตรายในโรงงาน หากพบไม่ปฏิบัติตามกฎหมายความปลอดภัยฯ อาจมีโทษหนัก
กรมสวัสดิการและคุ้มครองแรงงาน ย้ําเตือนนายจ้างใช้สารเคมีอันตรายในสถานประกอบกิจการต้องปฏิบัติตามกฎหมายความปลอดภัยฯ หากตรวจพบไม่ปฏิบัติตามกฎหมายมีโทษหนักจําคุกไม่เกินหนึ่งปีหรือปรับไม่เกิน 400,000 บาท หรือทั้งจําทั้งปรับ
นายสมพจน์ กวางแก้ว รองอธิบดีกรมสวัสดิการและคุ้มครองแรงงาน (กสร.) ในฐานะกํากับดูแลงานด้านความปลอดภัยในการทํางาน กล่าวถึงกรณีที่มีข่าวปรากฏตามสื่อบ่อยครั้งถึงความเสียหาย การสูญเสียชีวิตและทรัพย์สินของนายจ้างและลูกจ้างที่มีสาเหตุมาจากการใช้สารเคมีอันตรายของสถานประกอบกิจการที่ไม่ถูกต้อง ขาดการควบคุม โดยล่าสุดมีเหตุการณ์โรงงานผลิตพลุระเบิดในพื้นที่จังหวัดสุพรรณบุรี ทําให้มีผู้เสียชีวิตมากถึง 23 คน กรมสวัสดิการและคุ้มครองแรงงาน รู้สึกเสียใจกับเหตุการณ์ดังกล่าว จึงได้กําชับไปยังหน่วยปฏิบัติทั่วประเทศให้เร่งสร้างความรู้ ความเข้าใจแก่สถานประกอบกิจการถึงโทษภัยที่อาจจะเกิดขึ้น รวมถึงการตรวจกํากับให้สถานประกอบกิจการปฏิบัติตามมาตรา 8 แห่งพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และขอความร่วมมือนายจ้างให้ควบคุม ดูแล กํากับการปฏิบัติงานของลูกจ้างและผู้รับเหมาให้ปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับสารเคมีอันตราย พ.ศ. 2556 ร่วมกับเจ้าหน้าที่ความปลอดภัยในการทํางาน (จป.) ทุกระดับอย่างเคร่งครัด เพื่อป้องกันความสูญเสียที่อาจจะเกิดอุบัติเหตุหรืออุบัติภัยจากการทํางานด้วยสารเคมีอันตราย ทั้งนี้ ขอย้ําเตือนนายจ้างหากละเลยไม่ปฏิบัติตามกฎหมายดังกล่าว ต้องระวางโทษจําคุกไม่เกินหนึ่งปี หรือปรับไม่เกิน 400,000 บาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่ยะลา ตรวจราชการรอบ 1 พร้อมรับฟังข้อคิดเห็น ข้อเสนอแนะการพัฒนาอุตสาหกรรมและบูรณาการการทำงาน
วันศุกร์ที่ 3 มีนาคม 2566
03/03/2566
ผู้ตรวจวีระกิตติ์ฯ ลงพื้นที่ยะลา ตรวจราชการรอบ 1 พร้อมรับฟังข้อคิดเห็น ข้อเสนอแนะการพัฒนาอุตสาหกรรมและบูรณาการการทํางาน
ผู้ตรวจราชการกระทรวงอุตสาหกรรม ลงพื้นที่ยะลา ตรวจราชการรอบ 1 พร้อมรับฟังข้อคิดเห็น ข้อเสนอแนะการพัฒนาอุตสาหกรรมและบูรณาการการทํางานจากตัวแทนภาคเอกชนและหน่วยงานเครือข่ายในพื้นที่
เมื่อวันที่ 1 มีนาคม 2566 เวลา 10.30 น. นายวีระกิตติ์ รันทกิจธนวิชญ์ ผู้ตรวจราชการ ลงพื้นที่ยะลาตรวจราชการและการดําเนินงาน ประจําปีงบประมาณ พ.ศ.2566 รอบที่ 1 ซึ่งมี นายสมบัติ สุวรรณมณี อุตสาหกรรมจังหวัดยะลาและเจ้าหน้าที่เข้าร่วม
โดย ผู้ตรวจวีระกิตติ์ฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสําเร็จของธุรกิจ 2.การดูแลชุมชนและสังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน"
ทั้งนี้ ผู้ตรวจวีระกิตติ์ฯ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การตรวจกํากับดูแลสถานประกอบกิจการโรงงานให้ได้ 100% การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด เร่งรัดการส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมายที่ 80% การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ Single Form การเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การดําเนินงานการประเมินคุณธรรมและความโปร่งใสในการดําเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา ดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้
นอกจากนี้ ยังได้พบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทํางานในพื้นที่จากตัวแทนภาคเอกชนและหน่วยงานต่างๆ ที่อยู่ภายใต้กระทรวงอุตสาหกรรม อาทิ ประธานสภาอุตสาหกรรมจังหวัดยะลา ประธานหอการค้าจังหวัดยะลา และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดยะลา
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งการหน่วยงานที่เกี่ยวข้อง เร่งแก้ไขปัญหากลุ่มเรือประมงพื้นบ้านปิดอ่าวคลองปากบาราโดยด่วน ย้ำ ให้เกิดความเป็นธรรมกับทุกฝ่ายและไม่ให้ส่งผลกระทบต่อการท่องเที่ยว
วันพฤหัสบดีที่ 2 มีนาคม 2566
02/03/2566
​โฆษกรัฐบาลเผย นายกฯ สั่งการหน่วยงานที่เกี่ยวข้อง เร่งแก้ไขปัญหากลุ่มเรือประมงพื้นบ้านปิดอ่าวคลองปากบาราโดยด่วน ย้ํา ให้เกิดความเป็นธรรมกับทุกฝ่ายและไม่ให้ส่งผลกระทบต่อการท่องเที่ยว
​โฆษกรัฐบาลเผย นายกฯ สั่งการหน่วยงานที่เกี่ยวข้อง เร่งแก้ไขปัญหากลุ่มเรือประมงพื้นบ้านปิดอ่าวคลองปากบาราโดยด่วน ย้ํา ให้เกิดความเป็นธรรมกับทุกฝ่าย และไม่ให้ส่งผลกระทบต่อการท่องเที่ยวในพื้นที่
วันที่ 2 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงปัญหากลุ่มเรือประมงที่ใช้เครื่องมือพาณิชย์กว่าร้อยลํา ปิดอ่าวคลองปากบารา ตําบลปากน้ํา อําเภอละงู จังหวัดสตูล ไม่ให้มีการเดินเรือเข้าออก เพื่อเรียกร้องให้ภาครัฐเร่งแก้ไขปัญหากรณีต้องหยุดเรือ เนื่องจากในทะเลมีกฎหมายทับซ้อนกัน 2 ฉบับ คือกฎหมายประมงและกฎหมายอุทยานแห่งชาติ ทําให้เรือประมงขนาดเล็กเครื่องพาณิชย์ ซึ่งส่วนใหญ่มีขนาดไม่เกิน 25 ตันกรอสไม่สามารถออกทํามาหากินได้กว่า 1 เดือน ซึ่งการปิดอ่าวเรือประมงดังกล่าวจนส่งผลกระทบต่อนักท่องเที่ยวนั้น
นายกรัฐมนตรีได้สั่งการหน่วยงานที่เกี่ยวข้องทั้งกรมประมง กระทรวงเกษตรและสหกรณ์ กรมอุทยานแห่งชาติ สัตว์ป่าและพันธุ์พืช สํานักงานตํารวจแห่งชาติ ผู้ว่าราชการจังหวัดสตูล เข้าไปหาแนวทางแก้ปัญหาที่เกิดขึ้นโดยด่วน โดยให้เกิดความเป็นธรรมกับทุกฝ่าย รวมไปถึงการดูแลนักท่องเที่ยวทั้งชาวไทยและชาวต่างประเทศ ให้สามารถเดินทางขึ้นฝั่ง-ข้ามไปเกาะ และให้ทันกับเที่ยวบิน เป็นไปด้วยความเรียบร้อยและปลอดภัย และไม่ให้เกิดผลกระทบต่อการท่องเที่ยวในพื้นที่ด้วย
รัฐบาลไทย-ข่าวทำเนียบรัฐบาล-สธ.เตรียมให้ อบจ.ยืนยันความพร้อม ก่อนให้บริหาร สอน./รพ.สต.ถ่ายโอนเบ็ดเสร็จ 1 เม.ย.นี้
วันศุกร์ที่ 3 มีนาคม 2566
สธ.เตรียมให้ อบจ.ยืนยันความพร้อม ก่อนให้บริหาร สอน./รพ.สต.ถ่ายโอนเบ็ดเสร็จ 1 เม.ย.นี้
รองปลัดกระทรวงสาธารณสุข เผยเตรียมทําแบบฟอร์มให้ อบจ.ยืนยันความพร้อมบริหาร สอน./รพ.สต. ที่รับถ่ายโอนแบบเบ็ดเสร็จ ส่งกลับภายในวันที่ 22 มี.ค.นี้ หากพร้อมให้บริหารเองทันทีวันที่ 1 เม.ย. หากไม่พร้อมให้ระบุสาเหตุหรือความต้องการช่วยเหลือ
รองปลัดกระทรวงสาธารณสุข เผยเตรียมทําแบบฟอร์มให้ อบจ.ยืนยันความพร้อมบริหาร สอน./รพ.สต. ที่รับถ่ายโอนแบบเบ็ดเสร็จ ส่งกลับภายในวันที่ 22 มี.ค.นี้ หากพร้อมให้บริหารเองทันทีวันที่ 1 เม.ย. หากไม่พร้อมให้ระบุสาเหตุหรือความต้องการช่วยเหลือ เพื่อลดผลกระทบต่อการบริการประชาชน
วันนี้ (3 มีนาคม 2566) นายแพทย์พงศ์เกษม ไข่มุกด์ รองปลัดกระทรวงสาธารณสุข กล่าวถึงการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตําบล (รพ.สต.) ให้แก่องค์การบริหารส่วนจังหวัด (อบจ.) ว่า การถ่ายโอนภารกิจ สอน./รพ.สต.ในปีงบประมาณ 2566 ได้เริ่มมาตั้งแต่วันที่ 1 ตุลาคม 2565 โดยทยอยถ่ายโอนจนครบตามเป้าหมาย 3,263 แห่งใน 49 จังหวัดและขณะนี้จะครบระยะเวลา 6 เดือน ที่กระทรวงสาธารณสุข โดยสํานักงานสาธารณสุขจังหวัด ติดตามให้ความช่วยเหลือ เพื่อลดผลกระทบประชาชน ซึ่งตั้งแต่วันที่ 1 เมษายน 2566 จะให้ อบจ.ที่มีความพร้อมดําเนินการบริหารจัดการ สอน./รพ.สต.ที่รับถ่ายโอนอย่างเบ็ดเสร็จ เช่น การจ้างบุคลากร แพทย์ และพยาบาล เป็นต้น อย่างไรก็ตาม สํานักงานสาธารณสุขจังหวัดยังคงติดตามเฝ้าระวังในการดูแลประชาชน โดยจะทําแบบฟอร์มให้ อบจ.ประเมินและยืนยันว่า มีความพร้อมบริหารจัดการหรือไม่ และรวบรวมส่งกลับมาภายในวันที่ 22 มีนาคมนี้
“หากอบจ. ใดยืนยันว่าพร้อมบริหารแบบเบ็ดเสร็จ พร้อมให้บริการประชาชน ก็ให้บริหารจัดการเองได้ทันทีในวันที่1 เมษายน แต่ถ้าไม่พร้อม ต้องแจ้งสาเหตุความไม่พร้อมและระบุว่าต้องการความช่วยเหลือด้านใดเป็นระยะเวลาเท่าไร เพื่อให้สํานักงานสาธารณสุขเตรียมการช่วยผลักดัน ลดการติดขัด ไม่ให้ประชาชนได้รับผลกระทบ รวมถึงรวบรวมข้อมูลส่งไปยังคณะกรรมการกระจายอํานาจฯ ด้วย” นายแพทย์พงศ์เกษมกล่าว
นายแพทย์พงศ์เกษมกล่าวต่อว่า สําหรับการดําเนินงานด้านกฎหมายการถ่ายโอนภารกิจ สอน./รพ.สต. เช่น การโอนเงินสนับสนุนการดําเนินงานด้านสร้างเสริมสุขภาพป้องกันโรค การฟื้นฟูสภาพ และระบบการรักษาพยาบาลเบื้องต้น ที่ค้างจ่ายปี2565 หรือเงินบํารุงค้างท่อ เนื่องจากระเบียบเงินบํารุงฯ ไม่เปิดช่องให้โอนเงินไปยังหน่วยบริการนอกสังกัดกระทรวงสาธารณสุข ความคืบหน้าเมื่อวันที่ 16 กุมภาพันธ์ 2566 กระทรวงสาธารณสุขได้ชี้แจงให้กรมบัญชีกลางทราบแล้วส่วนการควบคุมการประกอบวิชาชีพทันตกรรม ที่มีปัญหาเจ้าหน้าที่ทันตาภิบาลที่ถ่ายโอนไปไม่สามารถให้บริการทันตาภิบาลได้ เนื่องจากต้องให้บริการภายใต้การควบคุมของผู้ประกอบวิชาชีพทันตกรรมซึ่งที่ผ่านมาได้ให้ทันตแพทย์จากโรงพยาบาลในสังกัดสํานักงานปลัดกระทรวงสาธารณสุข ช่วยทําหน้าที่ควบคุมดูแลทันตาภิบาลในพื้นที่ไปก่อนนั้น ได้เสนอแนวทางแก้ไขตามกฎหมาย โดยเสนอให้คณะกรรมการกระจายอํานาจฯ แก้ไขเพิ่มเติมแนวทางการถ่ายโอนและร่างบันทึกข้อตกลง (MOU) ต่อไป
************************************************ 3 มีนาคม 2566
รัฐบาลไทย-ข่าวทำเนียบรัฐบาล-ไฟเขียว! (ร่าง) แผนพัฒนารัฐบาลดิจิทัล ปี 66 - 70 ยกระดับบริการภาครัฐ พร้อมตั้งเป้าดัชนี EGDI ของไทย ติด TOP 40 ของโลก
วันศุกร์ที่ 3 มีนาคม 2566
ไฟเขียว! (ร่าง) แผนพัฒนารัฐบาลดิจิทัล ปี 66 - 70 ยกระดับบริการภาครัฐ พร้อมตั้งเป้าดัชนี EGDI ของไทย ติด TOP 40 ของโลก
.....
ที่ประชุม ครม. (28 ก.พ. 66) อนุมัติ (ร่าง) แผนพัฒนารัฐบาลดิจิทัลของประเทศไทย พ.ศ. 2566 - 2570 เพื่อเป็นกรอบและทิศทางการบริหารงานภาครัฐและการจัดทําบริการสาธารณะในรูปแบบของเทคโนโลยีดิจิทัลเพื่อการพัฒนาประเทศ ยกระดับการบริการประชาชนให้มีความสะดวก เปิดเผย ตรวจสอบได้ พร้อมสร้างการมีส่วนร่วมจากทุกภาคส่วน โดยตั้งเป้าความพึงพอใจของประชาชนต่อการใช้บริการออนไลน์ภาครัฐไม่น้อยกว่า 85% และอันดับดัชนีรัฐบาลอิเล็กทรอนิกส์ (EGDI) ของไทย ไม่ต่ํากว่าอันดับที่ 40 ของโลก จากปัจจุบันอยู่อันดับที่ 55 ของโลก
.
4 ยุทธศาสตร์สําคัญของแผนพัฒนารัฐบาลดิจิทัลฯ ฉบับนี้ คือ
- ยุทธศาสตร์ที่ 1 : ยกระดับการเปลี่ยนผ่านดิจิทัลภาครัฐ เพื่อการบริหารงานที่ยืดหยุ่น คล่องตัว และขยายสู่หน่วยงานภาครัฐระดับท้องถิ่น เช่น การเชื่อมโยง - แลกเปลี่ยนข้อมูลผ่านศูนย์แลกเปลี่ยนข้อมูลกลาง โดยการพัฒนาด้านบริการพื้นฐานและโครงสร้างพื้นฐาน
- ยุทธศาสตร์ที่ 2 : พัฒนาบริการที่สะดวกและเข้าถึงง่าย เพื่อประชาชนได้รับความสะดวกรวดเร็วในการใช้บริการต่าง ๆ ของหน่วยงานภาครัฐได้อย่างครบถ้วน ณ จุดเดียว (One-Stop Service)
- ยุทธศาสตร์ที่ 3 : สร้างมูลค่าเพิ่มและอํานวยความสะดวกแก่ภาคธุรกิจ เพื่อผู้ประกอบการได้รับความสะดวกรวดเร็วในการใช้บริการดิจิทัลของภาครัฐ
- ยุทธศาสตร์ที่ 4 : ส่งเสริมการมีส่วนร่วมของประชาชน และเปิดเผยข้อมูลเปิดภาครัฐ เพื่อทุกภาคส่วนมีส่วนร่วมในการดําเนินงานภาครัฐที่มีความโปร่งใส ตรวจสอบได้ผ่านช่องทางที่หลากหลาย
.
นับเป็นการต่อยอดจากแผนพัฒนารัฐบาลดิจิทัลฯ ที่ผ่านมา เพื่อวางโครงสร้างพื้นฐานทางดิจิทัล ขับเคลื่อนประเทศไทยสู่ผู้นําด้านดิจิทัล โดยตัวอย่างโครงการที่ประสบความสําเร็จและสร้างประโยชน์ให้กับภาคเศรษฐกิจและสังคม ได้แก่ พร้อมเพย์ ระบบภาษีออนไลน์ ฯลฯ ขณะที่หน่วยงานภาครัฐได้มีการนําเทคโนโลยีดิจิทัลเข้ามาประยุกต์ใช้เพื่อการบริหารจัดการและบริการประชาชนมาอย่างต่อเนื่อง
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่จังหวัดระยอง - จันทบุรี กำกับติดตามความพร้อมการส่งออกทุเรียนในฤดูกาลของผลิตจากภาคตะวันออกไปยังสาธารณะรัฐประชาชนจีน ผ่านรถไฟไทย - ลาว - จีน
วันศุกร์ที่ 3 มีนาคม 2566
กรมการขนส่งทางราง ลงพื้นที่จังหวัดระยอง - จันทบุรี กํากับติดตามความพร้อมการส่งออกทุเรียนในฤดูกาลของผลิตจากภาคตะวันออกไปยังสาธารณะรัฐประชาชนจีน ผ่านรถไฟไทย - ลาว - จีน
...
วันที่ 2 มี.ค. 66 ที่ผ่านมา นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคมพร้อมคณะตรวจเยี่ยมจากกรมการขนส่งทางราง และสถาบันวิจัยและพัฒนาเทคโนโลยีระบบราง (สทร.) ลงพื้นที่ร่วมกับนายพิทวัฒน์ อ่อนทองหลาง ผู้อํานวยการสํานักวิจัยและพัฒนาการเกษตรเขตที่ 6 เพื่อกํากับติดตามเตรียมความพร้อมการขนส่งออกทุเรียนภาคตะวันออกผ่านระบบรางไปยังจีนในฤดูกาลของการผลิตปี 2566
​ปัจจุบันการส่งออกทุเรียนจากภาคตะวันออกไปยังประเทศจีน ผู้ประกอบการขนส่งสินค้ามีทางเลือกในการใช้เส้นทางการขนส่งหลากหลายรูปแบบ ประกบด้วย 1. ทางถนน 2 เส้นทาง คือ ผ่านด่านศุลกากรเชียงของ จังหวัดเชียงราย ผ่าน สปป.ลาว ไปยังนครคุนหมิง หรือ ผ่านด่านศุลกากรมุกดาหาร/นครพนมไปยัง สปป. ลาว เวียดนาม ที่ปลายทางนครหนานหนิงและนครกวางโจว 2. ทางรถไฟจากสถานีรถไฟมาบตาพุด จังหวัดระยอง ไปยังด่านศุลกากรหนองคาย ผ่าน Dry Port ท่านาแล้ง เวียงจันทน์ สปป.ลาว ไปยังนครคุนหมิงหรือแยกไปนครกว่างโจว 3. ทางเรือผ่านท่าเรือแหลมฉบังไปยังท่าเรือชายฝั่งทะเลที่สําคัญของจีน 4. ทางอากาศผ่านทางอากาศยานสุวรรณภูมิ
การลงพื้นที่คราวนี้ เพื่อเตรียมความพร้อมสําหรับการขนส่งทุเรียนในภาคตะวันออกตั้งแต่ต้นทางจนถึงปลายทาง ซึ่งคาดว่าการขนส่งทุเรียนของภาคตะวันออกในฤดูกาลนี้ (มีนาคม - กรกฎาคม) 700,000 - 800,000 ตัน จะเป็นไปอย่างมีประสิทธิภาพยิ่งขึ้น โดยมีการตั้งเป้าหมายเพิ่มการขนส่งทุเรียนผ่านระบบรางในฤดูกาลนี้ถึงประมาณ 3,000 ตู้/เดือน ซึ่งภาครัฐและเอกชนได้มีความร่วมมือกันอย่างใกล้ชิด อาทิ
1. สํานักวิจัยและพัฒนาการเกษตรเขตที่ 6 ได้ระดมผู้ตรวจรับรองสินค้าเกษตรจากทั่วประเทศเป็นกรณีพิเศษถึง 60 นาย เพื่อให้การตรวจรับรองทุเรียนในฤดูการนี้เป็นไปด้วยความรวดเร็วโดยยังคงรักษามาตรฐานไว้ รวมถึงใช้ Seal Lock เพื่อลดขั้นตอนการตรวจปล่อยสินค้าที่ด่านชายแดน และใช้ระบบสารสนเทศให้บริการและออกใบรับรองทางอิเล็กทรอนิกส์
2. ผู้รับขนส่งสินค้าและการรถไฟแห่งประเทศไทยได้มีความร่วมมือนําร่อง เพื่อรับรองความพร้อมของหัวจักรและขบวนขนส่งสินค้าตลอดฤดูกาลนี้จากสถานีรถไฟมาบตาพุดไปยัง Dry Port ท่านาแล้ง เวียงจันทน์
3. ภาคเอกชนและภาครัฐมีการประสานงานการเปลี่ยนถ่ายการขนส่งสินค้าที่ชายแดน โดยถอดบทเรียนจากฤดูกาลผลิตที่ผ่านมา พร้อมทั้งกรมการขนส่งทางรางร่วมกับกรมศุลกากร ลงพื้นที่ Dry Port ท่านาแล้ง เวียงจันทน์ ช่วงปลายเดือนมกราคมที่ผ่านมา
4. สถานการณ์การขาดแคลนตู้สินค้าลดลง
5. การยกเลิกมาตรการตรวจ COVID-19 ของ สปป. ลาว และจีน
ทั้งนี้ จากการตรวจสอบตลาดเบื้องต้นพบว่า ผลผลิตและราคาทุเรียนของภาคตะวันออกในฤดูกาลนี้น่าจะเป็นที่พอใจ สามารถขนส่งไปยังตลาดสําคัญในประเทศจีนได้อย่างสะดวก และปลอดภัย สามารถลดต้นทุนการขนส่งสินค้า โดยมีทางเลือกรูปแบบการขนส่งทั้งทางถนน ทางราง ทางน้ํา และทางอากาศ ซึ่งทําให้สามารถกระจายผลไม้ซึ่งเป็นพืชเศรษฐกิจที่มีมูลค่าไปยังต่างประเทศได้ตามความต้องการภายในระยะเวลาที่เหมาะสม
รัฐบาลไทย-ข่าวทำเนียบรัฐบาล-เมื่อวันที่ 28 กุมภาพันธ์ 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วย นายพุทธิกรณ์ วิชัยดิษฐ์ อุตสาหกรรมจังหวัดนครราชสีมา นางคนึงนิจ ทยายุทธ ผอ.ศูนย
วันพฤหัสบดีที่ 2 มีนาคม 2566
02/03/2566
เมื่อวันที่ 28 กุมภาพันธ์ 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วย นายพุทธิกรณ์ วิชัยดิษฐ์ อุตสาหกรรมจังหวัดนครราชสีมา นางคนึงนิจ ทยายุทธ ผอ.ศูนย
ผู้ตรวจราชขการลงพื้นที่นครราชสีมา จับมือสถานประกอบการร่วมขับเคลื่อนนโยบาย MIND ของกระทรวงอุตสาหกรรม มุ่งยกระดับ“อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ
เมื่อวันที่ 28 กุมภาพันธ์ 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วย นายพุทธิกรณ์ วิชัยดิษฐ์ อุตสาหกรรมจังหวัดนครราชสีมา นางคนึงนิจ ทยายุทธ ผอ.ศูนย์ส่งเสริมอุตสาหกรรมภาคที่ 6 และคณะเจ้าหน้าที่ ได้ลงพื้นที่ตรวจเยี่ยมสถานประกอบกิจการอุตสาหกรรมในพื้นที่จังหวัดนครราชสีมา ณ บริษัท ซี.พี.สหอุตสาหกรรม จํากัด ประกอบกิจการ ผลิตผลิตภัณฑ์กระสอบและผืนผ้าพลาสติก
โดย ผู้ตรวจสมพลฯ ได้แจ้งนโยบาย MIND ของกระทรวงอุตสาหกรรม ซึ่งมุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน ซึ่งสถานประกอบการดังกล่าวได้มีการขับเคลื่อนตามนโยบาย MIND โดยมีการนํากระบวนการสวมถุงพลาสติกและการเย็บปากถุงพลาสติกให้กลุ่มชุมนุมใกล้เคียงบริเวณโรงงาน เพื่อสร้างรายได้ให้ชุมชน และฝึกอาชีพให้กับคนในชุมชน
ทั้งนี้ สถานประกอบการดังกล่าวได้รับรางวัลและมาตรฐานการรองรับระบบคุณภาพต่างๆ และมีการจัดกิจกรรมความรับผิดชอบทางสังคมเพื่อทําประโยชน์แก่ชุมชนอย่างต่อเนื่อง
รัฐบาลไทย-ข่าวทำเนียบรัฐบาล-การประชุม MUC - AOT Management Exchange 2023 ณ ท่าอากาศยานมิวนิก สหพันธ์สาธารณรัฐเยอรมนี
วันศุกร์ที่ 3 มีนาคม 2566
การประชุม MUC - AOT Management Exchange 2023 ณ ท่าอากาศยานมิวนิก สหพันธ์สาธารณรัฐเยอรมนี
...
การประชุม MUC - AOT Management Exchange 2023 ณ ท่าอากาศยานมิวนิก สหพันธ์สาธารณรัฐเยอรมนี
นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (AOT) กระทรวงคมนาคม นายกิตติพจน์ เวณุนันทน์ รองกรรมการผู้อํานวยการใหญ่ (สายงานเทคโนโลยีดิจิทัลและการสื่อสาร) และนางศรัญญา บุณยวัทน์ ผู้อํานวยการสํานักกิจการต่างประเทศ พร้อมคณะผู้แทน AOT ได้เดินทางไปเข้าร่วมประชุม MUC -AOT Management Exchange 2023 ณ ท่าอากาศยานมิวนิก สหพันธ์สาธารณรัฐเยอรมนี ระหว่างวันที่ 27 กุมภาพันธ์ - 3 มีนาคม 2566 โดยผู้บริหาร AOT ได้พบปะหารือร่วมกับ Mr.Jost Lammers ตําแหน่ง President and CEO of Munich Airport (MUC) เกี่ยวกับการดําเนินงานของ MUC และ AOT ภายหลังสถานการณ์ Covid-19 คลี่คลายและโครงการความร่วมมือระหว่าง MUC และ AOT ในอนาคต พร้อมกันนี้คณะผู้แทน AOT ได้เข้าประชุมร่วมกับผู้แทน MUC เพื่อแลกเปลี่ยนความรู้และประสบการณ์ ในหัวข้อ Cyber Security, Digital Strategy และ Airport Service Quality / Service Excellence ตลอดจนเยี่ยมชมอาคารผู้โดยสารเพื่อดูการนําเทคโนโลยีดิจิทัลและ Biometrics มาใช้ในการให้บริการผู้โดยสาร รวมถึง Hub Operation Center ซึ่งมีผู้แทนจากทุกส่วนงานที่เกี่ยวข้องกับการปฏิบัติการในเขตลานจอดมาปฏิบัติงานในสถานที่เดียวกันเพื่อเพิ่มประสิทธิภาพในการสื่อสารและเสริมสร้างขีดความสามารถในการเป็นศูนย์กลางการบิน
ทั้งนี้ การประชุมดังกล่าวเป็นไปตามบันทึกข้อตกลงความร่วมมือระหว่างท่าอากาศยาน (Sister Airport Agreement (SAA)) ที่กําหนดให้มีการประชุมแลกเปลี่ยนความรู้และประสบการณ์ในระดับผู้บริหาร (Management Exchange) ซึ่งเป็นกิจกรรมที่ได้ดําเนินการร่วมกันเป็นประจํา โดยมีวัตถุประสงค์เพื่อให้ผู้บริหารทั้งสองฝ่ายได้ประชุมแลกเปลี่ยนข้อมูลและเรียนรู้แนวทางปฏิบัติที่ดีที่สุดในหัวข้อที่สนใจร่วมกันซึ่งจะเป็นประโยชน์ต่อการบริหารจัดการ
ท่าอากาศยานในอนาคตต่อไป
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดอุดรธานี และจังหวัดหนองบัวลำภู
วันศุกร์ที่ 3 มีนาคม 2566
ข่าวสารการลงพื้นที่ตรวจราชการ จังหวัดอุดรธานี และจังหวัดหนองบัวลําภู
วันพฤหัสบดีที่ 2 มีนาคม 2566
นายกรัฐมนตรีลงพื้นที่ จ.อุดรธานี เปิดการอบรมสัมมนา “บทบาทท้องถิ่นไทยกับการกระจายอํานาจเพื่อการไปต่ออย่างยั่งยืน” ย้ําท้องถิ่นไม่ใช่รากหญ้า แต่เป็นฐานรากสําคัญของประเทศ
​นายกรัฐมนตรียืนยันจะทําทุกอย่างอย่างเต็มที่ให้ดีที่สุด ชาวอุดรธานีขอบคุณนายกฯ ช่วยสร้างอาชีพสร้างรายได้ สู้โควิดให้พี่น้องเกษตรกร
​นายกฯ ตรวจติดตามโครงการ “หนองบัวลําภูต้นแบบสีขาวปลอดยาเสพติด” ชื่นชมความสําเร็จ ชูขยายผลต้นแบบไปยังทุกจังหวัด ร่วมแก้ปัญหายาเสพติดแบบยั่งยืนครบวงจรตามนโยบายรัฐบาล
รัฐบาลไทย-ข่าวทำเนียบรัฐบาล-ปลัดฯ ดีอีเอส เปิดงานและร่วมประชุมการต่อสู้การละเมิดลิขสิทธิ์ดิจิทัลไทย
วันศุกร์ที่ 3 มีนาคม 2566
ปลัดฯ ดีอีเอส เปิดงานและร่วมประชุมการต่อสู้การละเมิดลิขสิทธิ์ดิจิทัลไทย
ปลัดฯ ดีอีเอส เปิดงานและร่วมประชุมการต่อสู้การละเมิดลิขสิทธิ์ดิจิทัลไทย
วันนี้ (3 มี.ค. 66) - ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานกล่าวเปิดงาน และเข้าร่วมการประชุมเชิงปฏิบัติการ หัวข้อ การต่อสู้กับการละเมิดลิขสิทธิ์ทางดิจิทัลในประเทศไทย : การปิดกั้นเว็บไซต์ (Fighting Digital Piracy in Thailand: Website Blocking) ซึ่งจัดโดยพรีเมียร์ลีก ทรู คอร์ปอเรชั่น และสถานเอกอัครราชทูตสหราชอาณาจักรประจําประเทศไทย ในโอกาสฉลองครบรอบฤดูกาลที่ ๓๐ ของพรีเมียร์ลีก โดยการประชุมครั้งนี้มีวัตถุประสงค์เพื่อสร้างความตระหนักรู้ในเรื่องความร่วมมือด้านการป้องกันการละเมิดลิขสิทธิ์ในยุคดิจิทัล ซึ่งรัฐบาลไทยให้การสนับสนุนแก่พรีเมียร์ลีก และทรูวิชั่นส์มาโดยตลอด รวมทั้งเพื่อผลักดันความร่วมมือในประเด็นอื่น ๆ โดยเฉพาะการหารือเกี่ยวกับแนวปฏิบัติเพื่อการระงับเว็บไซต์อย่างปลอดภัยและมีประสิทธิผล รวมถึงการกระตุ้นให้ประชาชนรับชมการถ่ายทอดสดการแข่งขันฟุตบอลผ่านช่องทางที่ถูกกฎหมาย ซึ่งจะช่วยปกป้องประชาชนจากภัยด้านความมั่นคงปลอดภัยไซเบอร์ที่อาจจะเกิดขึ้นจากการเข้าสู่เว็บไซต์ที่ละเมิดลิขสิทธิ์ด้วย ณ เกษรเออร์เบิน รีสอร์ท กรุงเทพฯ
____________________
รัฐบาลไทย-ข่าวทำเนียบรัฐบาล-ครม. อนุมัติ “ประกันรายได้ยาง เฟส 4” วงเงิน 7.6 พันล้านบาท ช่วยเหลือชาวสวนยาง 1.6 ล้านราย คาดเริ่มจ่ายเงินภายในเดือนมี.ค. 66
วันพฤหัสบดีที่ 2 มีนาคม 2566
ครม. อนุมัติ “ประกันรายได้ยาง เฟส 4” วงเงิน 7.6 พันล้านบาท ช่วยเหลือชาวสวนยาง 1.6 ล้านราย คาดเริ่มจ่ายเงินภายในเดือนมี.ค. 66
.....
ที่ประชุมครม. (28 ก.พ. 66) อนุมัติโครงการประกันรายได้เกษตรกรชาวสวนยาง ระยะที่ 4 วงเงินกว่า 7.6 พันล้านบาท เพื่อบรรเทาความเดือดร้อนให้กับเกษตรกรชาวสวนยางในช่วงที่ราคายางผันผวน
.
มีเป้าหมายเป็นเกษตรกรชาวสวนยาง “ที่ขึ้นทะเบียน” กับการยางแห่งประเทศไทย ภายในวันที่ 30 มิ.ย. 65 จํานวน 1,604,379 ราย คิดเป็นพื้นที่ปลูกยาง 18.18 ล้านไร่ ระยะเวลาประกันรายได้ 2 เดือน (ต.ค. – พ.ย. 65) คาดเริ่มจ่ายเงินช่วยเหลือได้ภายในเดือน มี.ค. 66
.
นอกจากนี้ ครม. ยังอนุมัติโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่ 2 ระยะเวลาโครงการ 2 ปี นับจากวันที่ ครม. อนุมัติโครงการฯ
.
โดยรัฐบาลสนับสนุนชดเชยดอกเบี้ยในอัตราตามที่จ่ายจริงแต่ไม่เกินร้อยละ 3 ต่อปี จํานวนไม่เกิน 600 ล้านบาท จากวงเงินกู้ 20,000 ล้านบาท “ภายใต้เงื่อนไข” รับซื้อไม้ยางราคาไม่ต่ํากว่า 1,500 บาท/ตัน ทั้งนี้ กําหนดระยะเวลาในการชดเชยดอกเบี้ยตามโครงการ 1 ปี แต่ชดเชยไม่เกินระยะเวลาดําเนินโครงการฯ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ตรวจฯภาสกร ลงพื้นที่กาฬสินธุ์ ตรวจราชการรอบ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจปั้นอุตสาหกรรมคู่ชุมชน
วันศุกร์ที่ 3 มีนาคม 2566
03/03/2566
ผู้ตรวจฯภาสกร ลงพื้นที่กาฬสินธุ์ ตรวจราชการรอบ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่กาฬสินธุ์ ตรวจราชการรอบ 1 พร้อมหารือเครือข่ายร่วมขับเคลื่อนนโยบายกระทรวงอุตสาหกรรม MIND ใช้หัวและใจปั้นอุตสาหกรรมคู่ชุมชน
เมื่อวันที่ 1 มีนาคม 2566 เวลา 09.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาการในตําแหน่งผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 12 ภาคตะวันออกเฉียงเหนือตอนกลาง จังหวัดกาฬสินธุ์ ประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ณ ห้องประชุมสํานักงานอุตสาหกรรมจังหวัด โดยมี นายวศิน ศุภพิสุทธิ์ อุตสาหกรรมจังหวัดกาฬสินธุ์ และเจ้าหน้าที่เข้าร่วม โดยอุตสาหกรรมจังหวัดได้รายงานผลการดําเนินงานปัญหาอุปสรรค การตรวจกํากับโรงงาน/เหมืองแร่ สถานการณ์อ้อยลักลอบเผา การส่งเสริมอาชีพดูแลชุมชนรอบโรงงาน นอกจากนี้ ยังได้ร่วมประชุมหารือกับเครือข่ายในพื้นที่ อาทิ สภาอุตสาหกรรม สภาหอการค้า ผู้จัดการ SMEs Bank สาขากาฬสินธุ์ เครือข่ายอุตสาหกรรมรักษ์สิ่งแวดล้อม และผู้แทนคพอ. ได้รับทราบผลการดําเนินงานปัญหาอุปสรรคการดําเนินงานพร้อมทั้งภาพรวมศักยภาพทิศทางการพัฒนาเศรษฐกิจอุตสาหกรรมของจังหวัดจากภาคเอกชน ภาคประชาชน ในการนี้ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลักการ "อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม ทั้งนี้ ได้รับความร่วมมือจากอุตสาหกรรมจังหวัดกาฬสินธุ์ นายวศิน ศุภพิสุทธิ์ และคณะหน่วยงานร่วมภาครัฐและเอกชนเป็นอย่างดี
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน)  ร่วมบรรยายในงาน Inter Airport South East Asia (IASEA) 2023
วันพฤหัสบดีที่ 2 มีนาคม 2566
บริษัท ท่าอากาศยานไทย จํากัด (มหาชน)  ร่วมบรรยายในงาน Inter Airport South East Asia (IASEA) 2023
...
บริษัท ท่าอากาศยานไทย จํากัด (มหาชน) ร่วมบรรยายในงาน Inter Airport South East Asia (IASEA) 2023
นางลัชชิดา อาภาพันธุ์ ผู้ช่วยกรรมการผู้อํานวยการใหญ่ (สายงานยุทธศาสตร์) บริษัท ท่าอากาศยานไทย จํากัด (มหาชน) กระทรวงคมนาคม ในฐานะผู้แทน ทอท. ร่วมบรรยายหัวข้อ “Spotlight on Southeast Asia: Airport Expansion at the Largest Hubs” ในงาน Inter Airport South East Asia (IASEA) 2023 โดยมีวัตถุประสงค์เพื่อให้ผู้บริหารท่าอากาศยานและผู้เชี่ยวชาญด้านอุตสาหกรรมการบินได้มีโอกาสทําความรู้จัก แลกเปลี่ยนประสบการณ์ ความคิดเห็น ตลอดจนหารือร่วมกันเกี่ยวกับสถานการณ์และแนวโน้มที่จะส่งผลกระทบต่อธุรกิจการขนส่งทางอากาศในอนาคต ภายใต้แนวคิดหลัก “Reconditioning for Asia’s Long-haul Growth” ระหว่างวันที่ 1 - 3 มีนาคม 2566 ณ โรงแรม Marina Bay Sands สาธารณรัฐสิงคโปร์
รัฐบาลไทย-ข่าวทำเนียบรัฐบาล-​นายกรัฐมนตรียืนยันจะทำทุกอย่างอย่างเต็มที่ให้ดีที่สุด ชาวอุดรธานีขอบคุณนายกฯ ช่วยสร้างอาชีพสร้างรายได้ สู้โควิดให้พี่น้องเกษตรกร
วันพฤหัสบดีที่ 2 มีนาคม 2566
02/03/2566
​นายกรัฐมนตรียืนยันจะทําทุกอย่างอย่างเต็มที่ให้ดีที่สุด ชาวอุดรธานีขอบคุณนายกฯ ช่วยสร้างอาชีพสร้างรายได้ สู้โควิดให้พี่น้องเกษตรกร
​นายกรัฐมนตรียืนยันจะทําทุกอย่างอย่างเต็มที่ให้ดีที่สุด ชาวอุดรธานีขอบคุณนายกฯ ช่วยสร้างอาชีพสร้างรายได้ สู้โควิดให้พี่น้องเกษตรกร
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (2 มีนาคม 2566) เวลา 12.30 น. ณ อาคารโรงยิม มหาวิทยาลัยราชภัฏอุดรธานี อําเภอเมืองอุดรธานี จังหวัดอุดรธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบปะกับพี่น้องประชาชนจังหวัดอุดรธานีที่มาให้กําลังใจ และขอบคุณรัฐบาลที่ดําเนินโครงการสร้างอาชีพสร้างรายได้ สู้โควิดให้พี่น้องเกษตรกร
นายกรัฐมนตรีกล่าวว่า จังหวัดอุดรธานีเป็นจังหวัดที่มีศักยภาพที่เข้มแข็ง ขอให้ทุกคนเตรียมตัวเข้าสู่สังคมผู้สูงอายุ เตรียมร่างกายให้แข็งแรง ประเทศไทยเป็นประเทศที่มีสังคมผู้สูงอายุ ส่วนหนึ่งมาจากการดูแลด้านสวัสดิการ การเข้าถึงระบบสาธารณสุขที่มีคุณภาพ ขอขอบคุณทุกคนที่มาให้การต้อนรับ ขอให้ทุกคนมีกําลังใจ อย่าคิดว่าตัวเองเป็นรากหญ้า เพราะทุกคนคือรากแก้ว เป็นรากฐานที่สําคัญของประเทศ ต้องทําให้รากฐานเข้มแข็ง ทําให้ทุกคนมีความสุข มีรายได้เพียงพอสอดคล้องกับสถานการณ์ในปัจจุบัน ซึ่งมีทั้งวิกฤติและโอกาส ต้องใช้โอกาสให้เกิดประโยชน์ สร้างรายได้ สร้างคุณภาพชีวิตที่ดี
นายกรัฐมนตรียืนยันจะทําทุกอย่างอย่างเต็มที่ให้ดีที่สุด ทุกคนต้องร่วมมือร่วมใจ เป็นคนไทยที่ดี ขอให้รักสามัคคีไม่ทะเลาะเบาะแว้ง รัฐบาลจะดูแลทุกคนอย่างทั่วถึงทั้งประเทศ จะไม่เลือกปฏิบัติ วันนี้เอาหัวใจมาฝากในนามนายกรัฐมนตรี ต้องรักนายกฯ ทุกคน เพราะนายกฯ ทุกคนทําเพื่อคนไทยทั้งประเทศ
จากนั้น นายกรัฐมนตรีพร้อมคณะ เดินทางไปยังองค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู เพื่อตรวจติดตามการดําเนินงานตามมาตรการป้องกันและแก้ไขปัญหายาเสพติด จังหวัดหนองบัวลําภู ในระยะเร่งด่วน 3 เดือน (หนองบัวลําภูต้นแบบสีขาวปลอดยาเสพติด) และร่วมเป็นสักขีพยานในโอกาส ผู้ว่าราชการจังหวัดหนองบัวลําภูมอบหนังสืออนุญาต ให้เข้าทําประโยชน์ในเขตปฏิรูปที่ดิน (ส.ป.ก. 4-31 ก.) สําหรับใช้ก่อสร้างศูนย์พัฒนาเด็กเล็กองค์การบริหารส่วนตําบลอุทัยสวรรค์แห่งใหม่ ต่อไป
รัฐบาลไทย-ข่าวทำเนียบรัฐบาล-​‘รองปลัดฯ สุรเดช’ ร่วมประชุมติดตามความก้าวหน้าการเตรียมความพร้อมการรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
วันพฤหัสบดีที่ 2 มีนาคม 2566
​‘รองปลัดฯ สุรเดช’ ร่วมประชุมติดตามความก้าวหน้าการเตรียมความพร้อมการรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
​‘รองปลัดฯ สุรเดช’ ร่วมประชุมติดตามความก้าวหน้าการเตรียมความพร้อมการรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
นายสุรเดช สมิเปรม รองปลัดกระทรวงเกษตรและสหกรณ์ ลงพื้นที่ร่วมประชุมติดตามความก้าวหน้าการเตรียมความพร้อมการรับเสด็จสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ โครงการศูนย์บริการการพัฒนาปลวกแดงตามพระราชดําริ จังหวัดระยอง ในวันที่ 20 เมษายน 2566 โดยมี นายปวัตร์ นวะมะรัตน เลขาธิการสํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ (กปร.) เป็นประธาน พร้อมทั้งนายเข้มแข็ง ยุติธรรมดํารง อธิบดีกรมส่งเสริมการเกษตร นายครองศักดิ์ สงรักษา รองอธิบดีกรมส่งเสริมการเกษตร ผู้อํานวยนวยการโครงการศูนย์บริการการพัฒนาปลวกแดงฯ ผู้แทนจากหน่วยงานในสังกัดกระทรวงเกษตรฯ เข้าร่วม ณ อาการกองอํานวยการโครงการศูนย์บริการการพัฒนาปลวกแดงตามพระราชดําริ จังหวัดระยอง
รัฐบาลไทย-ข่าวทำเนียบรัฐบาล-ไทย-จีนจับมือผลักดันการดำเนินการเชิงรุกด้านสังคมศาสตร์และมนุษยศาสตร์ ผ่านแนวคิดการจัดตั้งศูนย์วิจัยจีนในไทย
วันศุกร์ที่ 3 มีนาคม 2566
ไทย-จีนจับมือผลักดันการดําเนินการเชิงรุกด้านสังคมศาสตร์และมนุษยศาสตร์ ผ่านแนวคิดการจัดตั้งศูนย์วิจัยจีนในไทย
ไทย-จีนจับมือผลักดันการดําเนินการเชิงรุกด้านสังคมศาสตร์และมนุษยศาสตร์ ผ่านแนวคิดการจัดตั้งศูนย์วิจัยจีนในไทย
ประเทศไทยโดยกระทรวงการอุดมศึกษา วิทยาศาสตร์ วิจัยและนวัตกรรม และฝ่ายจีนโดย Chinese Academy of Social Sciences (CASS) เน้นความร่วมมือเชิงรุกด้านสังคมศาสตร์และมนุษยศาสตร์ ซึ่งเป็นอีกหนึ่งในภารกิจสําคัญของ อว. ทั้งนี้ จากการพบปะหารือระหว่างศาสตราจารย์พิเศษเอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) และศาสตราจารย์ นายแพทย์ สิริฤกษ์ ทรงศิวิไลปลัดกระทรวง อว. และProf. Gao Peiyong,Vice President of CASS หรือสถาบันบัณฑิตสังคมศาสตร์จีน เมื่อวันที่ ๑๐ กุมภาพันธ์ ๒๕๖๖ ณ สาธารณรัฐประชาชนจีน ทั้งสองฝ่ายได้แลกเปลี่ยนข้อคิดเห็นและแนวทางการดําเนินงานร่วมกันในอนาคต โดยฝ่ายไทยซึ่งได้มีการปรับโครงสร้างการดําเนินงานให้มีองค์ประกอบในการส่งเสริม เชื่อมโยง สอดคล้องและเกื้อกูลกันในด้านการอุดมศึกษา วิทยาศาสตร์ การวิจัย รวมไปถึงการพัฒนาด้านสังคมศาสตร์และมนุษยศาสตร์พร้อมที่จะส่งนักวิจัยมาทํางานร่วมกับนักวิจัยจาก CASS ซึ่งเป็นองค์กรที่มีเป้าหมายหลักในการส่งเสริมการพัฒนาด้านศิลปศาสตร์ สังคมศาสตร์ และมนุษยศาสตร์ โดยมีสถาบันวิจัยด้านสังคมศาสตร์และมนุษยศาสตร์ในสังกัด CASS ๑๖ สถาบัน และมีมหาวิทยาลัยในสังกัด ที่ทําหน้าที่ในการผลิตบุคลากรด้านสังคมศาสตร์และมนุษยศาสตร์ โดยมีนักศึกษา มากกว่า ๑๐,๐๐๐ คน นอกจากนี้ รมว.อว. ยังเห็นว่าความร่วมมือเกี่ยวกับการขจัดความยากจนโดยใช้วิทยาศาสตร์และเทคโนโลยีอย่างครบวงจรเป็นประเด็นที่ควรเร่งผลักดันการทํางานร่วมกันอย่างจริงจัง รวมไปถึงความร่วมมือเชิงยุทธศาสตร์ในการพัฒนาประเทศรูปแบบ BCG (Bio – Circular – Green Model) เพื่อการพัฒนาประเทศอย่างยั่งยืนด้วย และในส่วนของ CASS เสนอให้มีการจัดตั้งศูนย์วิจัยจีนในประเทศไทย โดยอาจจัดตั้งภายใต้สถาบันการอุดมศึกษาในสังกัดกระทรวง อว. ซึ่งที่ผ่านมามีการจัดตั้งศูนย์วิจัยจีนในประเทศต่างๆ มาแล้ว ๑๘ ประเทศ โดยมีแนวคิดในการจัดตั้งศูนย์ฯ ต่างประเทศ เนื่องมาจากฝ่ายจีนเห็นว่าประเทศจีนมีการพัฒนาวิทยาการในสาขาต่างๆ อย่างรวดเร็วและเข้มแข็ง และต้องการให้มีการขยายการรับรู้ถึงการพัฒนาวิทยาการและความเจริญของจีนไปยังประชาคมโลก ทั้งนี้ รมว.อว. เห็นด้วยกับการจัดตั้งศูนย์ดังกล่าว และเห็นว่าหากการจัดตั้งศูนย์ดังกล่าวดําเนินการได้สําเร็จจะทําให้ความร่วมมือระหว่างไทยกับจีนในสาขาวิทยาการต่างๆ มีความก้าวหน้ามากยิ่งขึ้น
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ เป็นประธานเปิดการอบรมเชิงปฏิบัติการ โครงการพัฒนาผลิตภัณฑ์ของที่ระลึกสำหรับนักท่องเที่ยวจากเศษไม้ยางพาราสะท้อนอัตลักษณ์จังหวัดยะลา
วันศุกร์ที่ 3 มีนาคม 2566
03/03/2566
ผู้ตรวจวีระกิตติ์ฯ เป็นประธานเปิดการอบรมเชิงปฏิบัติการ โครงการพัฒนาผลิตภัณฑ์ของที่ระลึกสําหรับนักท่องเที่ยวจากเศษไม้ยางพาราสะท้อนอัตลักษณ์จังหวัดยะลา
ผู้ตรวชราชการกระทรวงอุตสาหกรรม เป็นประธานเปิดการอบรมเชิงปฏิบัติการ โครงการพัฒนาผลิตภัณฑ์ของที่ระลึกสําหรับนักท่องเที่ยวจากเศษไม้ยางพาราสะท้อนอัตลักษณ์จังหวัดยะลา
เมื่อวันที่ 1 มีนาคม 2566 เวลา 9.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ป็นประธานในพิธีเปิดการอบรมเชิงปฏิบัติการ โครงการพัฒนาผลิตภัณฑ์ของที่ระลึกสําหรับนักท่องเที่ยวจากเศษไม้ยางพาราสะท้อนอัตลักษณ์จังหวัดยะลา ประจําปีงบประมาณ 2566 โดยมีนายสมบัติ สุวรรณมณี อุตสาหกรรมจังหวัดยะลา กล่าวรายงาน ณ มหาวิทยาลัยราชภัฏยะลา โดยกิจกรรมดังกล่าวเป็นการอบรมเชิงปฏิบัติการในรูปแบบ Design Workshop ให้ความรู้ด้านการออกแบบพัฒนาผลิตภัณฑ์ แก่ผู้ผลิตในอุตสาหกรรมไม้ยางพารา OTOP วิสาหกิจชุมชนและประชาชนที่สนใจในจังหวัดยะลา ตามแนวคิด BCG Model จํานวน 50 คน ทั้งนี้โครงการดังกล่าวจะช่วยให้ประชาชนในพื้นที่มีรายได้ที่เพิ่มมากขึ้น ยกระดับชีวิตความเป็นอยู่ และสร้างความเข้มแข็งให้กับชุมชนในพื้นที่จังหวัดยะลา
รัฐบาลไทย-ข่าวทำเนียบรัฐบาล-ออมสินเปิดศูนย์รับแจ้งเหตุภัยมิจฉาชีพทางการเงิน
วันพฤหัสบดีที่ 2 มีนาคม 2566
02/03/2566
ออมสินเปิดศูนย์รับแจ้งเหตุภัยมิจฉาชีพทางการเงิน
ด่วน! ออมสินเปิดศูนย์รับแจ้งเหตุภัยมิจฉาชีพทางการเงิน พร้อมให้บริการ 24 ชม. ติดต่อได้ที่ GSB Contact Center โทร. 1115 กด 6 ย้ําชัดธนาคารไม่มีการส่ง SMS แนบลิงก์ให้ลูกค้าทุกกรณี
นายวิทัย รัตนากร ผู้อํานวยการธนาคารออมสิน เปิดเผยว่า ด้วยปัจจุบันมีลูกค้าและประชาชนจํานวนมากที่ประสบภัยถูกมิจฉาชีพล่อลวงด้วยวิธีการต่าง ๆ เป็นเหตุให้ต้องสูญเสียทรัพย์สินโดยรู้เท่าไม่ถึงการณ์ ดังนั้น เพื่อเป็นการดูแลลูกค้าและอํานวยความสะดวกแก่ผู้ที่ประสบเหตุ ธนาคารออมสินจึงเปิดศูนย์รับแจ้งเหตุภัยมิจฉาชีพทางการเงิน ทาง GSB Contact Center โทร. 1115 กด 6 โดยลูกค้าธนาคารออมสินที่ประสบเหตุ พบธุรกรรมที่ผิดปกติ หรือสงสัยว่าตนเองมีความเสี่ยงจากการถูกล่อลวงและอาจสูญเสียเงินจากบัญชีธนาคารออมสิน สามารถติดต่อแจ้งเหตุที่ศูนย์ฯ ดังกล่าวได้ตลอด 24 ชั่วโมง
นอกจากนี้ ธนาคารขอย้ําเตือนลูกค้าและประชาชนให้เพิ่มความระมัดระวังอย่าหลงเชื่อหรือเผลอกดลิงก์ใด ๆ โดยธนาคารไม่มีการส่ง SMS ไปยังโทรศัพท์มือถือของลูกค้าชวนให้กดลิงก์ที่แนบไปพร้อมกับข้อความ หากลูกค้าได้รับข้อความ SMS หรือรับสายโทรศัพท์อ้างว่าติดต่อจากธนาคารออมสิน หรือ ได้รับข้อความทางโซเชียลมีเดียเชิญชวนให้แจ้งข้อมูลส่วนบุคคลใด ๆ ธนาคารขอความร่วมมือโปรดตรวจสอบแหล่งที่มาของข้อความก่อนทุกครั้ง โดยปัจจุบัน ช่องทางสื่อสารหลักของธนาคารออมสิน ได้แก่ www.gsb.or.th facebook : GSB Society LINE : GSB Society และ LINE : GSB Now รวมถึง GSB Contact Center โทร. 1115
https://www.gsb.or.th/news/gsbpr9-65-2/
รัฐบาลไทย-ข่าวทำเนียบรัฐบาล-ที่ปรึกษา รมว.อว. หารือสถานเอกอัครราชทูตอิหร่าน ประจำประเทศไทย เพื่อยกระดับความร่วมมือทางวิชาการระหว่างสองประเทศ
วันศุกร์ที่ 3 มีนาคม 2566
ที่ปรึกษา รมว.อว. หารือสถานเอกอัครราชทูตอิหร่าน ประจําประเทศไทย เพื่อยกระดับความร่วมมือทางวิชาการระหว่างสองประเทศ
ที่ปรึกษา รมว.อว. หารือสถานเอกอัครราชทูตอิหร่าน ประจําประเทศไทย เพื่อยกระดับความร่วมมือทางวิชาการระหว่างสองประเทศ
17 กุมภาพันธ์ 2566นายสัมพันธ์ เย็นสําราญ ที่ปรึกษารัฐมนตรีว่าการกระทรวง อว. พร้อมด้วยผู้แทนจากกองการต่างประเทศ สป.อว. และมหาวิทยาลัยสุโขทัยธรรมาธิราช (มสธ.) หารือร่วมกับ Mr.Seyed Majid Sadat Larijani (นายซัยยิด มะญีด ซาดาต ลอริญอนี) หัวหน้าที่ปรึกษาด้านวัฒนธรรม สถานเอกอัครราชทูตสาธารณรัฐอิสลามอิหร่าน ประจําประเทศไทย พร้อมด้วย Mr.Morteza Soltani ฝ่ายการเมือง สถานเอกอัครราชทูตอิหร่าน และคณะ ณ ห้องประชุม 3B อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
โอกาสนี้ Mr.Seyed Majid Sadat Larijani ได้กล่าวถึงนโยบายการจัดตั้งศูนย์วัฒนธรรม สถานเอกอัครราชทูตอิหร่าน ประจําประเทศไทย การส่งเสริมความร่วมมือด้านวิชาการ และการสร้างความร่วมมือด้านการวิจัย กับสถาบันอุดมศึกษาไทยจะก่อให้เกิดประโยชน์ต่อการพัฒนาประเทศด้านต่างๆ ร่วมกันของทั้งสองประเทศ ปัจจุบัน อิหร่านเป็นประเทศที่มีความก้าวหน้าทางด้านการวิจัยและนวัตกรรมอยู่ในอันดับชั้นนําแห่งหนึ่งของโลก การได้เข้าพบหารือร่วมกันในระดับกระทรวงในวันนี้นับได้ว่าเป็นจุดเริ่มต้นครั้งสําคัญที่จะสร้างความมั่นใจได้ว่าจะก่อให้เกิดความร่วมมืออย่างเป็นรูปธรรมต่อไปในอนาคต
ด้านนายสัมพันธ์ เย็นสําราญ ที่ปรึกษา รมว.อว. กล่าวว่า กระทรวงการอุดมศึกษา วิทยาศาสตร์ วิจัยและนวัตกรรม โดยท่านรัฐมนตรีว่าการกระทรวงอว. ศาสตราจารย์พิเศษ ดร.เอนก เหล่าธรรมทัศน์ มีนโยบายที่สอดคล้องเช่นเดียวกันในการให้ความสําคัญด้านการสร้างความมือทางวิชาการกับต่างประเทศ รวมถึงสาธารณรัฐอิสลามอิหร่านด้วย และโดยที่ศูนย์วัฒนธรรม สถานเอกอัครราชทูตอิหร่าน ประจําประเทศไทย ได้เคยมีการหารือในเบื้องต้นกับทางมหาวิทยาลัยสุโขทัยธรรมาธิราช (มสธ.) ด้วยแล้วนั้น ในวันนี้จึงเป็นโอกาสอันดีในการหารือร่วมกันของทั้งสามฝ่าย โดยทางกระทรวง อว. มีความยินดีเป็นอย่างยิ่งในฐานะเป็นสื่อกลางความร่วมมือระดับกระทรวงที่มีพันธกิจส่งเสริมให้เกิดความร่วมมือทางการศึกษาวิจัยร่วมกันในระดับหน่วยงานและระดับประเทศต่อไป เชื่อมั่นว่า ต่อจากนี้ ทางกระทรวง อว. มสธ. และทางสถานเอกอัครราชทูตอิหร่านจะได้มีความร่วมมือทางวิชาการก้าวหน้าเป็นลําดับยิ่งขึ้นไป
รัฐบาลไทย-ข่าวทำเนียบรัฐบาล-อพวช. เปิดงาน “คาราวานวิทยาศาสตร์ อพวช.มิตรภาพลาว-ไทย” ที่นครเวียงจันทน์ สปป.ลาว
วันศุกร์ที่ 3 มีนาคม 2566
อพวช. เปิดงาน “คาราวานวิทยาศาสตร์ อพวช.มิตรภาพลาว-ไทย” ที่นครเวียงจันทน์ สปป.ลาว
อพวช. เปิดงาน “คาราวานวิทยาศาสตร์ อพวช.มิตรภาพลาว-ไทย” ที่นครเวียงจันทน์ สปป.ลาว
อพวช. เปิดงาน “คาราวานวิทยาศาสตร์ อพวช.มิตรภาพลาว-ไทย” ที่นครเวียงจันทน์ สปป.ลาว คึกคัก นักเรียนแห่ร่วมกิจกรรม “ดร.ดนุช” เลขานุการ รมว.อว. ชี้เป็นการสร้างความตระหนักด้านวิทยาศาสตร์ให้เยาวชนอาเซียน เตรียมเคลื่อนขบวนไปยังประเทศกัมพูชา ขณะที่ ผอ.อพวช. เผยเป็นครั้งแรกในรอบ 7 ปีที่นําคาวานวิทยาศาสตร์ฯ มาจัดแสดงนอกประเทศ เชื่อทุกปัญหาแก้ได้ด้วยวิทยาศาสตร์
เมื่อวันที่ 14 ก.พ. ที่โรงเรียนมัธยมศึกษาสมบูรณ์เวียงจันทน์ นครหลวงเวียงจันทน์ สาธารณรัฐประชาธิปไตยประชาชนลาว (สปป.ลาว) องค์การพิพิธภัณฑ์วิทยาศาสตร์แห่งชาติ (อพวช.) กระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดงาน “คาราวานวิทยาศาสตร์ อพวช.มิตรภาพลาว-ไทย” มี ดร.ดนุช ตันเทอดทิตย์ เลขานุการ รมว.อว. เป็นประธานเปิดงาน โดยมี ผศ.ดร.รวิน ระวิวงศ์ ผอ.อพวช. นายพิมพา อุดทะจัก ผอ.สถาบันค้นคว้าวิทยาศาสตร์และนวัตกรรม กระทรวงศึกษาธิการและกีฬา สปป.ลาว นายทองพัน อุไลทอน ผอ.โรงเรียนมัธยมศึกษาสมบูรณ์เวียงจันทน์ เข้าร่วม โดยบรรยากาศเป็นไปอย่างคึกคัก มีนักเรียนทั้งจากโรงเรียนมัธยมศึกษาสมบูรณ์เวียงจันทน์และโรงเรียนใกล้เคียงเข้าร่วมกิจกรรมอย่างสนุกสนาน โดยเฉพาะกิจกรรมเปิดฟ้ามองดาว ที่มีการจําลองท้องฟ้าจําลองขนาดใหญ่มาจัดฉายภาพยนตร์ดาราศาสตร์และการเรียนรู้เรื่องกลุ่มดาวสามมิติแบบ full Dome การทดลองทางวิทยาศาสตร์ เกมและของเล่นวิทยาศาสตร์ และที่สําคัญมีการนํากิจกรรม Research Show ซึ่งเป็นกิจกรรมเกี่ยวกับค้นคว้าทางธรรมชาติ นํามาจัดแสดงที่ สปป.ลาว เป็นที่แรกอีกด้วย
ทั้งนี้ ดร.ดนุช กล่าวเปิดงานว่า “คาราวานวิทยาศาสตร์ อพวช.มิตรภาพลาว-ไทย” เป็นความร่วมมือทางด้านวิทยาศาสตร์ระหว่างกระทรวง อว. กับ สปป.ลาว เพื่อปลูกจิตสํานึกของเยาวชนให้มีความสนใจด้านวิทยาศาสตร์ให้มากขึ้น ซึ่งจะนํามาซึ่งผลประโยชน์ที่ดีของทั้งสองประเทศ และเพื่อความสัมพันธ์อันดี สําหรับกิจกรรมคาราวานวิทยาศาสตร์ อพวช.ฯ หลังจากนี้จะเคลื่อนขบวนไปจัดที่ สปป.ลาวใต้ และประเทศกัมพูชา เพื่อสร้างความตระหนักด้านวิทยาศาสตร์ให้กับเยาวชนในกลุ่มประเทศอาเซียนต่อไป
ด้าน ผศ.ดร.รวิน กล่าวว่า “คาราวานวิทยาศาสตร์ อพวช.ฯ ที่ สปป.ลาวครั้งนี้ จัดขึ้นเป็นครั้งแรกในรอบ 7 ปี ที่นําคาราวานวิทยาศาสตร์มาจัดกิจกรรมยังนอกประเทศ และมีกิจกรรมใหม่คือ Research Show ซึ่งนํามาจัดแสดงเป็นครั้งแรกที่ สปป.ลาว ขณะที่กิจกรรมอื่นก็มีความใหม่และสนุกอย่างมีสาระ เพื่อสื่อสารให้เยาวชนรู้ว่าวิทยาศาสตร์เป็นเรื่องใกล้ตัวและสนุก ทําให้ชีวิตดีขึ้น ทําให้โลกน่าอยู่ ที่สําคัญ ทุกปัญหาที่เกิดขึ้นสามารถแก้ไขได้ด้วยวิทยาศาสตร์ ตนเชื่อว่าเมื่อเยาวชนได้รู้จักและเข้าใจวิทยาศาสตร์ เมื่อพวกเขาเติบโตขึ้นพวกเขาจะดูแลโลกนี้ให้ดีขึ้นได้
ด้านนายพิมพา กล่าวว่า คาราวานวิทยาศาสตร์ อพวช.ฯ เป็นการสร้างจิตสํานึกด้านวิทยาศาสตร์ให้แก่เยาวชนลาว ส่งเสริมให้เยาวชนลาวมาสนใจในวิทยาศาสตร์มากขึ้น ซึ่งจะช่วยสร้างความเข้มแข็งด้านวิทยาศาสตร์ต่อไปในอนาคต ตนหวังว่าจะได้รับความร่วมมือจากกระทรวง อว. ในการจัดกิจกรรมลักษณะนี้ร่วมกับ สปป.ลาวอีก เพื่อเป็นการกระชับความสัมพันธ์และสร้างความสามัคคีลาว-ไทย